Comunicat prelungire perioadă de înscriere pentru cursurile de formare digitală organizate în cadrul proiectului „Centrul digital de training în tratamentul minim-invaziv și intervențional”

Prelungirea perioadei de înscriere pentru cursurile de formare digitală organizate în cadrul proiectului „Centrul digital de training în tratamentul minim-invaziv și intervențional”

Universitatea de Medicină și Farmacie „Carol Davila” din București anunță prelungirea perioadei de înscriere pentru cursurile gratuite de formare dedicate studenților și cadrelor didactice, organizate în cadrul proiectului „Centrul digital de training în tratamentul minim-invaziv și intervențional”, Cod e-PNRR: 2009669020.

Noua perioadă de înscriere:

Pentru studenți: înscrierile la cursul „Utilizarea Inteligenței Artificiale în Redactarea Științifică” se prelungesc până la 28 Februarie 2025.

Pentru cadrele didactice și personalul de cercetare: înscrierile la cursul „Educația în Sănătate Utilizând Tehnologii de Inteligență Artificială” se prelungesc până la 15 Februarie 2025.

Decizia de prelungire a termenului de înscriere a fost luată pentru a oferi șansa unui număr cât mai mare de participanți să beneficieze de aceste cursuri inovatoare, menite să sprijine integrarea tehnologiilor moderne în educația medicală.

Detalii despre cursuri:
Cursul „Utilizarea Inteligenței Artificiale în Redactarea Științifică” (dedicat studenților – licență, masterat, doctorat) are o durată de 8 ore și se desfășoară online.
Cursul „Educația în Sănătate Utilizând Tehnologii de Inteligență Artificială” (dedicat cadrelor didactice și personalului de cercetare din UMFCD) are o durată de 8 ore și se desfășoară online.

Înscrierile se fac în limita locurilor disponibile, pe principiul „Primul venit, primul servit”.

Pentru mai multe informații și pentru înscriere, accesați site-ul proiectului:

Proiecte UMFCD – Centrul Digital

Universitatea de Medicină și Farmacie „Carol Davila” încurajează participarea activă la acest program de formare, menit să sprijine dezvoltarea competențelor digitale avansate, esențiale pentru educația medicală modernă.

Pentru informații suplimentare, contact:

digitaltraining@old.umfcd.ro

Articolul Comunicat prelungire perioadă de înscriere pentru cursurile de formare digitală organizate în cadrul proiectului „Centrul digital de training în tratamentul minim-invaziv și intervențional” apare prima dată în umfcd.